גאל קאקוטה

גאל קאקוטה (בצרפתית: Gaël Kakuta; נולד ב-21 ביוני 1991) הוא כדורגלן מהרפובליקה הדמוקרטית של קונגו המשחק באמיין מליגת העל הצרפתית בעמדת הקיצוני השמאלי.

קריירת מועדונים
קאקוטה התחיל את הקריירה שלו בקבוצה מקומית בליל כאשר היה בן 7. שנה לאחר מכן הצטרף לקבוצת הילדים של לאנס. קאקוטה שרשם יכולת טובה בלאנס עורר עניים בקרב קבוצות ברחבי אירופה.

בקיץ  חתם בצ'לסי האנגלית אף על פי שהיה תחת חוזה בלאנס. ב-3 בספטמבר 2009 בית הדין לבוררות בספורט גזר על קאקוטה ארבעה חודשי השעיה וקנס של 780 אלף אירו. בנוסף, צ'לסי נקנסה ב-130 אלף אירו ולא הורשתה לרכוש שחקנים עד ינואר . לאחר שצ'לסי ערערה על גזר הדין, בית הדין ביטל את ההשעיה של קאקוטה וקיצר את עונשה של צ'לסי עד לפברואר 2010. ב-21 בנובמבר 2009 קאקוטה ערך את הופעת הבכורה שלו בפרמייר ליג במשחק הליגה נגד וולברהמפטון וונדררס. ב-8 בדצמבר 2009 ערך את הופעת הבכורה שלו בליגת האלופות במשחק נגד אפואל ניקוסיה ובכך הפך לשחקן הצעיר ביותר בהיסטוריה של המועדון שרושם דקות משחק בליגת האלופות. ב-21 בדצמבר 2010 קאקוטה חתם על חוזה חדש עד קיץ .

ב-25 בינואר 2011 קאקוטה הושאל לפולהאם עד לסיום העונה. ב-5 במרץ 2011 ערך את הופעת הבכורה שלו בקבוצה בניצחון 2–3 נגד בלקברן רוברס. ב-30 באפריל 2011 הבקיע את שער הבכורה שלו בקבוצה במשחק הליגה נגד סנדרלנד.

ב-31 באוגוסט 2011 הושאל לבולטון וונדררס עד לסיום העונה, אך שוחרר מהמועדון אחרי ארבעה חודשים. ב-11 בינואר 2012 הושאל לדיז'ון מהליגה הצרפתית.

ב-31 באוגוסט 2012 הושאל לויטסה ארנהיים מליגת העל ההולנדית עד לסיום העונה. בקיץ  הושאל לעונה נוספת.

ב-31 בינואר 2014 הושאל ללאציו מהסרייה א'. ב-20 בפברואר 2014 ערך את הופעת הבכורה שלו בהפסד 0–1 ללודוגורץ ראזגרד. ב-9 במרץ שיחק את משחקו היחיד בלאציו במשחק הליגה נגד אטאלנטה.

ב-25 ביולי 2014 הושאל לראיו ואיקאנו מליגת העל הספרדית.

ב-19 ביוני 2015 עבר בהעברה חופשית לסביליה בה חתם על חוזה לארבע שנים.

ב-6 בפברואר 2016 חתם בחביי צ'יינה פורצ'ן מליגת העל הסינית.

ב-16 בינואר 2017 חזר לספרד כאשר הושאל לקבוצת דפורטיבו לה קורוניה.

ב-10 ביולי 2017 הושאל מחביי צ'יינה לעונה אחת באמיין מליגת העל הצרפתית.

ב-13 ביולי 2018 חתם על חוזה לארבע שנים בקבוצת ראיו ואיקאנו מליגת העל הספרדית.

ב-9 באוגוסט 2019 חזר לאמיין. ב-9 ביולי 2020 הושאל לקבוצת נעוריו לאנס לעונה אחת.

ב-5 באוקטובר 2022 חזר לקדנציה שלישית באמיין.

קריירה בינלאומית
בצעירותו שיחק קאקוטה בכל הנבחרות הצעירות של צרפת, זכה עם נבחרת צרפת בכדורגל עד גיל 19 באליפות אירופה בשנת  ואף נבחר לשחקן המצטיין של האליפות. שנה לאחר מכן השתתף עם הנבחרת בגביע העולם בכדורגל עד גיל 20, בו סיימה צרפת במקום הרביעי. על אף זאת קאקוטה מעולם לא זומן לסגל הנבחרת הבוגרת.

בשנת  החליט קאקוטה לייצג את . ב-26 במרץ 2017 ערך את הופעת הבכורה שלו בנבחרת בהפסד 1–2 ל. במשחק, ואף הבקיע את שער הבכורה שלו בנבחרת.

תארים
נבחרת צרפת
אליפות אירופה בכדורגל עד גיל 19: 2010

אישיים
השחקן המצטיין של אליפות אירופה בכדורגל עד גיל 19: 2010

קישורים חיצוניים

הערות שוליים

כדורגלנים צרפתים
הרפובליקה הדמוקרטית של קונגו: כדורגלנים
קשרי כדורגל צרפתים
הרפובליקה הדמוקרטית של קונגו: קשרי כדורגל
כדורגלני צ'לסי
כדורגלני פולהאם
כדורגלני בולטון וונדררס
כדורגלני דיז'ון
כדורגלני ויטסה ארנהם
כדורגלני לאציו
כדורגלני ראיו ואיקאנו
כדורגלני סביליה
כדורגלני חביי צ'יינה פורצ'ן
כדורגלני דפורטיבו לה קורוניה
כדורגלני אמיין
כדורגלני לאנס
כדורגלני נבחרת הרפובליקה הדמוקרטית של קונגו
ליל: כדורגלנים
אישים מהרפובליקה הדמוקרטית של קונגו שנולדו ב-1991
צרפתים שנולדו ב-1991